32001R1235
L 168/17
JURNALUL OFÍCIAL AL UNIUNII EUROPENE
REGULAMENTUL (CE) NR. 1235/2001 AL COMISIEI
din 22 iunie 2001
de modificare a Regulamentului (CE) nr. 1529/2000 de stabilire a listei soiurilor de Cannabis sativa L. eligibile pentru acordarea de ajutoare în temeiul Regulamentului (CEE) nr. 2358/71 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2358/71 al Consiliului din 26 octombrie 1971 privind organizarea comună a pieței în sectorul semințelor (1), astfel cum a fost modificat ultima dată prin Regulamentul (CE) nr. 2371/2000 (2), în special articolul 3 alineatul (6),
întrucât:
(1)
Articolul 1 din Regulamentul (CE) nr. 1529/2000 (3) al Comisiei stabilește că soiurile de Cannabis sativa L. eligibile pentru acordarea de ajutor în temeiul articolului 3 alineatul (6) din Regulamentul (CEE) nr. 2358/71 sunt cele specificate în anexa B la Regulamentul (CEE) nr. 1164/89 al Comisiei din 28 aprilie 1989 de stabilire a normelor de aplicare a ajutorului pentru in și cânepă pentru fibre (4). Regulamentul în cauză se abrogă de la 1 iulie 2001 prin Regulamentul (CE) nr. 245/2001 (5) al Comisiei de stabilire a normelor de aplicare a Regulamentului (CE) nr. 1673/2000 (6) al Consiliului privind organizarea comună a piețelor în sectorul inului și cânepei pentru fibre.
(2)
Pentru a asigura aplicarea uniformă în întreaga Comunitate a regulilor de acordare a ajutorului în sensul Regulamentului (CEE) nr. 2358/71, Regulamentul (CE) nr. 1529/2000 trebuie modificat luând ca referință lista soiurilor de in și de cânepă pentru fibră eligibile pentru sistemul de ajutoare pentru producătorii anumitor culturi arabile, în conformitate cu anexa XII la Regulamentul (CE) nr. 2316/1999 (7) al Comisiei, astfel cum a fost modificat ultima dată prin Regulamentul (CE) nr. 1157/2001 (8).
(3)
Măsurile prevăzute de prezentul regulament sunt conforme cu avizul Comitetului de gestionare a semințelor,
ADOPTĂ PREZENTUL REGULAMENT:
Articolul 1
Articolul 1 din Regulamentul (CE) nr. 1529/2000 se înlocuiește cu următorul text:
„Soiurile de Cannabis sativa L. eligibile pentru acordarea de ajutor în temeiul articolului 3 alineatul (6) din Regulamentul (CEE) nr. 2358/71 sunt cele menționate în anexa XII la Regulamentul (CE) nr. 2316/1999 (9) al Comisiei.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 iunie 2001.